

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2018.gada 8.martā Nr.**78**

(prot.Nr.**4**, **8**.§)

**Par Daugavpils pilsētas domes Sporta un jaunatnes departamenta likvidāciju, Daugavpils pilsētas pašvaldības iestādes „Sporta pārvalde” un Daugavpils pilsētas domes Jaunatnes nodaļas izveidošanu**

Pamatojoties uz likuma „Par pašvaldībām” 21.panta pirmās daļas 8.punktu, ievērojot Valsts pārvaldes iekārtas likuma 10.panta desmitajā daļā noteikto principu, ka valsts pārvaldi organizē pēc iespējas efektīvi, valsts pārvaldes institucionālo sistēmu pastāvīgi pārbauda un, ja nepieciešams, pilnveido, izvērtējot arī funkciju apjomu, nepieciešamību un koncentrācijas pakāpi, optimizējot pašvaldības administratīvo struktūru, nodrošinot efektīvu pašvaldības pastāvīgo funkciju izpildi un resursu efektīvu izmantošanu, nodrošinot pašvaldības politikas īstenošanu sporta nozarē, budžeta resursu sportam plānošanu un izlietošanu, ņemot vērā Daugavpils pilsētas domes (turpmāk – Dome) Izglītības un kultūras jautājumu komitejas 2018.gada 1.marta sēdes protokolu Nr.5 un Daugavpils pilsētas domes Finanšu komitejas 2018.gada 1.marta sēdes protokolu Nr.6, atklāti balsojot: PAR – 8 (J.Dukšinskis, R.Eigims, R.Joksts, I.Kokina, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Likvidēt Daugavpils pilsētas domes Sporta un jaunatnes departamentu.

2. Izveidot Daugavpils pilsētas pašvaldības iestādi „Sporta pārvalde” (turpmāk – Pārvalde).

3. Apstiprināt Pārvaldes nolikumu (pielikumā).

4. Noteikt, ka Pārvalde ir SIA „Daugavpils olimpiskais centrs” deleģēšanas līguma izpildei un Domes Sporta un jaunatnes departamenta Sporta nodaļas funkciju izpildei piešķirto finanšu līdzekļu, mantas, prasību un saistību pārņēmēja.

5. Domes izpilddirektorei I.Goldbergai:

5.1. rīkot atklātu konkursu uz Pārvaldes vadītāja amatu;

5.2. izveidot likvidācijas komisiju.

6. Likvidācijas komisijai koordinēt likvidācijas procesu un organizatorisko pasākumu veikšanu, kā arī līdz 2018.gada 1.maijam nodrošināt Pārvaldei nododamo materiālo un finanšu līdzekļu inventarizāciju, mantas, saistību un prasību apjoma noteikšanu un iesniegšanu apstiprināšanai Domē.

7. Pārvaldes vadītājam līdz 2018.gada 1.maijam veikt nepieciešamās darbības Pārvaldes darba uzsākšanai, tai skaitā:

7.1. darbības Pārvaldes reģistrācijai,

7.2. darbības atbilstoši Darba likuma prasībām darbinieku pārņemšanai no SIA „Daugavpils olimpiskais centrs” sporta bāzu apsaimniekošanai,

7.3. sagatavot Pārvaldes maksas pakalpojumu cenrāža projektu un iesniegt to apstiprināšanai Domei;

7.4. īstenot citus pasākumus, kas nepieciešami Pārvaldes darbības uzsākšanai.

8. Izveidot Domes Jaunatnes nodaļu, saglabājot darba tiesiskās attiecības ar Domes Sporta un jaunatnes departamenta Jaunatnes nodaļas darbiniekiem.

9. Apstiprināt Domes Jaunatnes nodaļas nolikumu (pielikumā).

10. Atzīt par spēku zaudējušu ar Domes 2016.gada 22.jūnija lēmumu Nr.351 apstiprināto 2016.gada 22.jūnija nolikumu Nr.11 „Daugavpils pilsētas domes Sporta un jaunatnes departamenta nolikums”.

11. Domes personāla speciālistei A.Kokinai piedāvāt Domes Sporta un jaunatnes departamenta (izņemot Jaunatnes nodaļas) darbiniekiem parakstīt grozījumus spēkā esošajos darba līgumos par darba devēja maiņu atbilstoši Darba likuma prasībām.

Pielikumā: 1. Pārvaldes nolikums;

2. Domes Jaunatnes nodaļas nolikums.

Domes priekšsēdētājs *(personiskais paraksts)* R.Eigims